אמנת ישראל ארהב היא למעשה הסכם דו־צדדי שנחתם בין שתי המדינות. הסכם זה מגבש את כללי המיסוי החלים על נכסים הנמצאים בשטחן של שתי המדינות ויש לשתיהן זיקה אליהם. נוסף לכללי המיסוי ההסכם קובע עקרונות להעברת מידעים על נישומים בין שתי המדינות. אף שהכללים שגובשו באמנת המס בין ישראל ובין ארהב, מתווספים לחוקי המיסוי החלים בכל מדינה, כללי אמנת המס קודמים לחוקי המיסוי המקומיים ככל שהדבר נוגע לחשש לכפל מס. כלומר אם הוראות אמנת המס מקילות על משלם המיסים ביחס לחוקי המיסוי המקומיים, הוראות האמנה הן אלה שיחולו. לעומת זאת אם הוראות אמנת המס מחמירות ביחס להוראות חוקי המיסוי המקומיים, הן יבוטלו לטובת חוקי המיסוי המקומיים.